Farzandingizda kasallik alomatlari paydo bo‘lsa, uni MTTga olib kelmang – MTV ota-onalarga murojaat qildi

Bugun, 15 avgustdan xususiy bog‘chalar qayta faoliyat boshlashiga ruxsat berildi. Shu munosabat bilan Maktabgacha ta'lim vazirligi ota-onalarga murojaat qildi va ota-onalardan farzandlarining salomatligini nazorat qilishlarini so‘radi.
Vazirlik ota-onalardan sanitariya qoidalariga rioya qilishni, ehtiyotkor bo‘lishni va ulardan farzandlarining sog‘ligini doimiy nazorat qilishni so‘ragan.
«Farzandingiz o‘zini yomon his qilsa, harorati ko‘tarilsa, yo‘tal paydo bo‘lsa, nafas olishi qiyinlashsa, ko‘krak sohasida og‘riq bo‘lsa yoki uyqusirasa, zudlik bilan shifokor maslahatini oling. Ayrim insonlarda Covid-19 virusining kam tarqalgan alomatlari: bosh og‘rig‘i, aksirish, mushaklardagi og‘riqlar, ich ketishi, hid va ta'm bilmaslik, terida toshma paydo bo‘lishi, qo‘l-oyoqlardagi barmoqlar rangi o‘zgarishi kabi holatlar kuzatilishi mumkin.
Farzandingizda kasallik alomatlari paydo bo‘lsa, uni MTTga olib kelmang va MTT xodimlarini bundan xabardor qiling», deyiladi vazirlik murojaatida.
Shuningdek, Maktabgacha ta'lim vazirligi pandemiya davrida zarurat bo‘lmasa, MTTga bormaslikni tavsiya qilgan.
Murojaatda faoliyat boshlayotgan xususiy MTTlarda amal qilinishi lozim bo‘lgan qoidalar ham eslatib o‘tilgan: